PTG ฉีดพ่นฆ่าเชื้อไวรัสโควิด-19 แก่แท็กซี่
PTG ฉีดพ่นฆ่าเชื้อไวรัสโควิด-19 แก่แท็กซี่ ช่วงเทศกาลปีใหม่64
6 ม.ค. 2564

นายสุวัชชัย พิทักษ์วงศาภรณ์ กรรมการผู้จัดการ บริษัท โอลิมปัส ออยล์ จำกัด ในกลุ่ม บริษัท พีทีจี เอ็นเนอยี จำกัด (มหาชน) หรือ PTG เปิดเผยว่า บริษัทฯ จัดทำโครงการส่งต่อความห่วงใยแก่ประชาชน เดินหน้าให้บริการฉีดพ่นฆ่าเชื้อไวรัสโควิด-19 ฟรี! อีกครั้ง ให้กับรถแท็กซี่ และรถยนต์ของประชาชนที่สนใจ หวังลดความเสี่ยงการแพร่กระจายของเชื้อไวรัสโควิด-19 และสร้างความมั่นใจให้กับผู้ใช้บริการที่มีความจำเป็นต้องเดินทาง โดยให้บริการที่สถานีบริการ LPG ของ PT เริ่มตั้งแต่เมื่อวันที่ 8 ธันวาคม 2563 ที่ผ่านมา ทั้ง 194 สถานีบริการ ครอบคลุมพื้นที่ทั่วประเทศ หลังจากสภาวะการณ์ไวรัสโควิด-19 ระลอกใหม่มีแนวโน้มระบาดหนัก ส่งผลให้ มีจำนวนผู้ป่วยที่ติดเชื้อพุ่งสูงมากขึ้นในขณะนี้
“นอกจากนี้บริษัทฯ ยังได้จัดกิจกรรมการทำความสะอาดฆ่าเชื้อไวรัสโควิด-19 ทุกวันบริเวณพื้นที่ที่ประชาชนใช้บริการ เช่น ห้องน้ำ ที่นั่งพักผ่อน รวมไปจนถึงอุปกรณ์เครื่องใช้ต่างๆ โดยเฉพาะอย่างยิ่งในช่วงเทศกาลปีใหม่ซึ่งประชาชนเดินทางท่องเที่ยวและเดินทางกลับภูมิลำเนาและแวะเวียนใช้บริการเป็นจำนวนมาก ทั้งนี้บริษัทฯ หวังเป็นอย่างยิ่งว่ากิจกรรมดังกล่าวจะสามารถช่วยเหลือสังคม ประชาชนคนไทย รวมถึงช่วยลดความเสี่ยงและการแพร่กระจายของเชื้อไวรัสโควิด-19 ร่วมเป็นส่วนหนึ่งที่ทำให้สถานการณ์กลับมาเป็นปกติโดยเร็วที่สุด เพื่อให้คนไทยอยู่ดีมีสุขตลอดปี 2564 นี้”